
JULIUS AILIO. 


Esihistoriallista taidetta kuvastavilla löydöillä on tärkeä merki- 
tyksensä paitsi niiden aikuisten kultuurivaiheiden valaisemiseksi 
myöskin sen nykyaikuisen tutkimustehtävän selvittämiseksi, joka 
psykologis-sosiologiselta näkökannalta käsittelee kysymystä estetisen 
luomisen alkukehityksestä ja peruslaeista. Tosin on näiden löytöjen 
arvo nykyään eläväin luonnoukansain taidetuotteisiin verrattuna vä- 
häinen, mutta ainakin eri taidemuotojen ikäsuhteiden selvittelylle 
ja esiytymisajan määräämiselle on se osittain korvaamaton. Näin 
on luonnollisesti sekä kuvaamataiteen eri muotoja — toisistaan 
useastikin erottamattomia kuvanveistoa, kohokuvausta ja piirtämistä 
ynnä maalausta — että koristetaidetta edustavain löytöjen laita. 

Erityistä huomiota ovat täydellä syyllä osakseen saaneet paleo- 
litisen — jääkauden aikuisen — kivikauden taidetuotteet, joihin mie- 
lenkiinto nykyään on ollut entistä enemmän kohdistunut muutamia 
vuosia sitte etelä-Ranskassa, Vezeren lisäjoen laaksossa, Font de 
Gaumen luolassa keksittyjen „freskomaalausten“ johdosta. — Pu- 
huaksemme vain kuvanveistoksista, on niistä paleolitiselta ajalta 
muihin taidetuotteisiin verrattuina tullut talteen vähässä määrässä 

näytteitä. Mutta jo nekin osottavat hämmästyttävän korkeata taiteel- 
lista kehitystä, knten sellainen tunnettu esimerkki kuin Laugerie 
Bassen luolasta löydetty, peuransarvinen, kaatuvaa peuraa esittävä 
tikarinvarsi, useat elefantinluiset naiskuviot, niiden joukossa n. s. 
„Brassempouyn Venus“, y. m. paraiten todistavat. Merkille pantava 
ilmiö on etupäässä metsäneläinten ja naisvartalon käyttö aiheina, 
mikä osottaa paitsi tekijäin lähintä ajatuspiiriä myös heidän miessuku- 
puolisuuttaau. Huomattava myös on kuvanveistotaidon esiytyminen 
vasta työkalujen tultua verrattain edistyneelle kehityskannalle, eli 
paleolitisen ajan loppupuolella, ja kuvanveiston esiytyminen ennen 
piirtämis- ja koristetaitoa (samoin näyttää olevan nykyisten luonnon- 
kansainkin taidekehityksen laita). 

Sen merkittävämpi tosiasia on paleolitisen ajan taiteen kukois- 
tus, kuin neolitisen -— jääkauden jälkeisen — kivikauden taide ei 
ole sille läheskään vertoja vetävä, huolimatta viimemainitun aika- 
kauden paljoa korkeammasta teknillisestä ja aineellisesta kehityskan 
nasta. Mitä tulee erittäinkin kuvanveistotuotteisiin, esiytyy niitä 
Europan muuten rikkaiden neolitisten löytöjen joukossa niukasti, ja 
nekin ovat pääasiassa aikakauden loppupuolelta johtuvia, teoltaan 
enimmäkseen epätaiteellisia. 

Niinpä ei koko etelä-Skandinaviasta ole tunnettuna kivi- 
kauden löytöjen joukossa ainoatakaan kuvanveistotuotteeksi mainit- 
tavaa esinettä. ! — Gotlannista on löytynyt Näsin kivikautiselta 
asuinpaikalta — joka korkeussuhteista päättäen johtuu kivikauden 
loppuosalta — luinen kampa, jonka yläosan toiseen kulmaan on veis- 
tetty hevosen, toiseen ihmisen pää, molemmat raakatekoisia. ? 


1 Osaksi tämä seikka ja Skandinavian y. m. maiden neolitisen 
koristetaidon korkea kehityskanta mutta pääasiassa tietysti entiset teo- 
retiset mielipiteet ovat olleet perustana sellaisille kärkensä menettä- 
neille arveluille, joiden mukaan paleolitisen ajan kuvaamataide on muka 
vain pelkkää kopioimista ja neolitisen ajan viivaornamentiikka sensijaan 
ensimäisen taiteellisen toiminnan alku, josta vähitellen on kehitytty 
uudella, ja vasta viime aikoina vapaasti taiteellisella tavalla katsomaan 
luontoa (ks. Sorphus MöLLER, Vor Oldtid, s. 150). 

2 Svenska Fornminnesföreningens Tidskrift X, s. 11—13, kuv. 
11 a ja b. 

Itámeren rannikolla esiytyvá meripihka-aines on antanut aihetta 
runsaanlaisiin plastillisiin tuotteisiin. Tunnettuja ovat etenkin itä- 
Preussistä, Kurische Haffin rannalta, Schwarzort nimiseltä tie- 
noolta ynnä sen ympäristöstä talteen saadut lukemattomat löydöt 
kivikautisia meripihkaesineitá, joiden joukossa on muuan hevosen- 
páánkuvio ja useita ihmiskuvioita, eráitá epáselviá kuviojáljittelyjá 
lukuunottamatta.1 Nämät veistokset ovat teknilliseltä teoltaan alku- 
peräisiä, taiteelliselta esitykseltáán raa’anlaisia ja esittävät yleensá 
ihmisvartalosta vain yláosan. 

Läheistä sukua edellámainituille ovat Krakovan juraluola- 
alueella Puolassa tavatnt luu- ja kalkkikarstaveistokset, joiden 
joukossa taas eläimenkuviot ovat ihmiskuvioita tavallisemmat. Niissä 
on m. m. hevos- ja linnunkuvioita, jotkut hyvästi muovattuja ja toden- 
mukaisia. ? 

Syrjäytämme tässä katsauksessamme neolitisiin veistoksiin koko- 
naan länsi-, keski- ja etelä-Europan vastaavat löydöt, luoden sen si- 
jaan silmäyksen itä-Europassa esilletulleisiin samankaltaisiin esineisiin. 

Liivinmaalta on Burtneckjärven seudulta, Rinnekalnsin asuin- 
paikalta, joka eläiuluulöydöistä päättäen johtuu verrattain varhaiselta 
osalta neolitista kivikautta, on talteentullut useita luusta veistettyjä 
linnunkuvioita ja pari hevosenpäänkuviota (?), joista jotkut osotta- 
vat hyvänlaista havainto- ja esityskykyä. 3 

Laatokankanavan kuuluisalta, ja kuten toiste saanemme 
osottaa, postglasialisen vajoamisen maksimin edelliselle ajalle luetta- 
valta löytöpaikalta esilletulleista luuveistoksista viittaamme vain 
hylkeenkuvaan ja erääseen toiseen, tosin huonotekoiseen eläimen- 
päänkuvioon. 4 


1 Rıcuarp Kurses, Der Bernsteinschmuck der Steinzeit, taulu 
VIIT:a1, IX:1—5 ja X:e. 

2 M. Hokknes, Urgeschichte der bildenden Kunst in Europa, ss. 
254,255. — Schriften d. Phys.-ökon. Ges., XXIV, s. 90 s. 

3 Katalog d. Ausst. zum arch. Kongress, taulu 1: 5, 6, 14, 15. — 
Verh. d. Gelelrten Estn. Ges. zu Dorpat, Bd. XII, s. 37. 

4 A. Inosrranzerr, L'homme préhistorique de l’age de la pierre 
sur les cotes du lac Ladoga, taulu XI:2 (teksti ss. 203 ja 210 s.) 
ynnä tekstikuva 102. 

Okan varrella, Niznij-Novgorodista lounaaseen. Muroman lá- 
hellá olevalta, löytörikkaalta Volosovon asuinpaikalta, joka näyttää 
olevan pidettává jotenkin edellisen aikuisena, mutta sisáltáá myós 
myöhemmän ikäisiä löytöjä, on Venáján kokoelmiin (etupäässä Mos- 
kovan historialliseen museoon) saapunut useita luisia, osittain hyvá- 
tekoisia veistoksia, n. k. linnunkuva, kolme linnunpáánkuviota ja 
pieni kalankuva, seká joukko piistá iskettyjä, alkuperáisiá ja epämää- 
ráisiá ihmis-, eláimen- ja linnunkuvioita. ! 

Kolomtsyn todennäköisesti edellisten ikäiseltä, osaksi aikai- 
semmaltakin kivikautiselta asuinpaikalta, n. 7 km:n päässä Novgo- 
rodista, Olhavan joen niskalta on löytynyt ainakin pari luista, pri- 
mitivistä eläinkuviota (valtion-asianajaja V. S. Peredolskijn kokoel- 
mat Novgorodissa). 

Arkangelin kuvernementista, Talvirannalta, Zoloticajoen 
suun seudulta on Moskovan hist. museoon saatu muuan piistä isketty, 
kaavamainen hylkeenkuva. 2 

Tverin kuvernementista Izvjedovon kylästä on löydetty Tverin 
kaupungin museossa talletettu piinen, kaavamainen, eläimen, ehkä 
matelijan kuva. 

Erityisen ryhmän muodostavat useat pohjois-Venäjältä löy- 
detyt, vuorilajeista tehdyt, eläimenpäänkuviolla va- 
rustetut reiälliset kirveet eli hakkuuaseet. Niitä on tie- 
dossamme seuraavat: 

Pietarissa, yliopiston geologisessa museossa neljä kappaletta, m. 
m. yksi Aunuksen kuvernementista Sujan kylästä (Äänisjärven länsi- 
puolelta) löydetty, halennut ja lohennut, muodottomalla eläimenpään- 
kuviolla ja nähtävästi hakatulla reiällä varustettu; toinen muodoton, 
samankaltaisen aseen tekele, pinnalta piikkiteräisellä hakkuuaseella 
nakutettu, vain toiselta puolen hiukan reiälle hakattu; kolmas nähtä- 
västi samantapaiseksi aseeksi aijottu tekele; neljäs ehyt, selässä ole- 
valla urulla, hakatulla reiällä ja eläimenpäänkuviolla varustettu (lie- 


1 Congr. internat. d'Anthrop. et d'Arch. preh., Moskova 1892, 
II, ss. 248, 249, kuvat 17—21, ja ss. 253, 254, kuvat 31—33. — A. C. 
YBAPOBB, Apxeonoria Poccin, II, taulu 14: A, O, D, E, F, G. 

2 Apx. Poccin, II, taulu 31, n:o 4735. — Ks. Ortyerp Mun. Apx. 
Kouw. 3a 1893 r., s. 19. 

nee arvattavasti sama, jonka J. R. AsPeLIN on kuvannut Atlasissaan, 
kuv. 75, ja Uvarov Apx. Poccin teoksessa, II, t. 34, n:o 447, ja 
jonka Aspelin ilmoittaa olevan Aunuksesta, Uvarov taas Voronovan 
kylän läheltä, Vienanjoen varrelta? (ks. Apx. Poccin, II, s. 31). 

Pietarissa, Keis. muinaistiet. seuran museossa on Aunuksesta, 
Petroskoin seudulta, Kizskojen piiristä, Tulguban kylän läheltä löy- 
detty - ehyt, karhunpäänkuviolla varustettu, pyöreäreikäinen kirves 
(kipsijäljennös Helsingissä, hist. museossa, n:o 629). ! 

Pietarissa, tiedeakatemian antropol. museossa säilytetään Bute- 
nevin keráelmiin kuuluva, Aunuksesta, Padozeron kylän pellosta 
löydetty, pitkäkkäällä varsireiällä ja nähtävästi hirvenpäänkuviolla 
varustettu ase (kipsijäljennös Helsingissä, hist. museossa, n:o 628). ? 
— Kreivitär A. Rajevskin keräelmiin on kuulunut Aunuksesta 
oleva, epäselvällä eläimen, todennäköisesti karhunpäänkuviolla va- 
rustettu kirves. 3 

Moskovassa, hist. museossa säilytetään (salissa n:o 2, n:o 129) 
valmistamaton, kauttaaltaan hakkuun jäljillä oleva, kummaltakin 
puolen nimeksi reiälle hakattu, luonnoksen tapaisella eläimenpään- 
kuviolla (Uvarovista pässinpäänkuviolla, ks. Apx. Poccin, II, s. 133) 
varustettu ase. * 

Edellisistá eroava, ja nuijina eli iskin-aseina nähtävästi käy- 
tettyihin reikäkiviin kuuluva on Moskovassa, Rumjantsovin museossa 
säilytetty, Aunuksesta, Petroskoin seudulta, suomaasta löydetty, eläi- 
menpään (Uvarovista pässinpään) muotoiseksi tehty, isolla varsireiällä 
varustettu kiviase. 5 


1 J. R. Aspen, Atlas, kuv. 71, ja A. C. Yaaront, Apx. Poccin 
II, taulu 34, n:o 446. 

2 J. R. Aspeum, 1. c., k. 76, ja A. S. Uvarov, 1. c., t. 34, n:o 445. 

3 J. R. AseFLIN, 1. c., kuv. 74, ja A. S. Uvarov, 1. c., taulu 34, 
n:o 448 a, b (löytöpaikkaa Tulguba ei Uvarov mainitse, vaikka ASPELIN 
sen tekee, ks. Apx. Poccin, II osa, s. 31). 

4 Selvästi sama, mikä on kuvattuna Uvarovilla, 1. c., t. 34, n:o 
4736 (näyttää ennen säilytetyn Moskovan polyteknillisessä museossa) 
ja mikä mainitaan löydetyksi Arkangelin kuvernementista, Pecoran 
varrelta Njasebozskajan kylän pienestä järvestä. 

5 J. R. AspPeLiN, 1. c., s. 5, ja A. S. Uvarov, 1. c., t. 38, n:o 508, 


6 JULIUS AILIO. X XIII 28 


Samassa yhteydessä mainittakoon vielä Petroskoin museossa 
säilytetty, Aunuksesta, Megräjärven tienoolta (läheltä Suomen rajaa) 
löydetty, karkeatekoinen, parrakkaan miehen naamakuvio. ! Kiven 
ympärillä, ainakin toisella reunalla on syvänlainen uru, joka, jos se 
nim. on hakattu, osottaa kiven olleen nuoraan kiinnitettynä. 


Vaikkemme tässä katsauksessa otakaan huomioon Siperian 
löytöjä, viittaamme kuitenkin ohimennen Krasnojarskin luota löydet- 
tyihin, myöhäisneolitisiin, luisiin eläinkuvioihin, joista jotkut ovat 
hämmästyttävällä taideaistilla ja naturalismilla muovattuja, muistut- 
taen elävästi paleolitisen ajan veistotuotteista. ? 


Suomen kivikauden kuvanveistotuotteita ei ole useita, mutta 
ne ovat siltä kylläkin huomiota ansaitsevia. Ne ovat erikseen lue- 
teltuina seuraavat: 

1) Meripihka-amuletti (kuva 1), keltaisenruskea väril- 
tään, mitoiltaan 52, 22 ja 9 mm., kahdenpuolen kairatulla 
riipusreiällä varustettu, karkeatekoista ja kaavamaista 
ihmisnaamaa esittävä, ilman erityisesti markeerattuja sil- 
miä, Karjalan maakunnasta, Sakkolan pitäjästä (Koukun- 
niemen kylän Läämäryhmän maalta, kyläportin kohdalta, 

Kuva 1. Suvannon lietteen hiekkaisesta rannasta) löydetty. — 
Helsinki, hist. mus. n:o 1922: 392. 3 

2) Reiällinen kirves (kuva 2), aines vuolukiveä, mitoiltaan 218, 

61 ja 48 mm, reikä pyöreä, pituussuuntaansa hyvästi silitetty, terä 


sisäpuolelle lehtimäisesti ulkoneva, kirveen kantapuoli varustettu 
karhunpäänkuviolla, joka tosin on luonnoksentapainen, mutta muuten 
karakteristinen, vallankin otsan seudulta, ilman korvia, silmiä ja sie- 
raimia mutta suulla varustettu, jonka kohdalla pienoinen reikä lä- 
vistää kuonoa, ja leukaperille veistetty. Esine on löytynyt Karja- 
lasta, Antrean pitäjästä, Kavantholman kartanon maalta, ja on tul- 


1 J. R. AsPELIN, Suomen asukkaat, k. 33. 
2 Congr. internat., Moskova 1892, II, taulu sivun 330 jälessä. 
3 A Hackman ja H. J. Herken, Valokuva-atlas, t. 28: 10. 

lut S. Muinaismuistoyhdistykselle lahjaksi v. 1874 yli- 
oppilas N. Tesletfiltä. — Helsinki, hist. mus. n:o 1557. ! 

3) Suippopäinen reiällinen ase (kuva 3), aines 
vuolukiveä, mitoiltaan 274, 42 ja 28 mm., kolmesta 
kohtaa parittaisilla juovilla ja eräässä kohden (myö- 
häisaikuisilla?) pisteillä koristettu, sisäpuolelta tasai- 
nen, ulkopuolelta kupera, reikä laaja ja pitkäkäs, aseen 
toinen pää eläimenpäänkuviolla varustettu, joka nähtä- 
västi esittää koiranpäätä riippuvine korvineen, ilman 
silmiä ja sieraimia mutta pitkällä suulla varustettu. 
Ase on löytynyt jo v. 1800:n vaiheilla Savosta, Maa- 
ningan pitäjästä (Viannon kylästä, Korpiniemeltä, 
mistä on myös löytynyt hampahallinen, kvartsinen 
nuolenterä) ja talteentullut varatuomari R. Jackin 
kautta v. 1880. — Helsinki, hist. mus. n:o 2023: 105.2 = Kuva 2. 

4) Eläimenpään muotoinen reikäkivi (kuva 4), 
keskelle otsaa laaditulla varsireiällä varustettu, nui- 
jana eli iskinaseena todennäköisesti käytetty (samoin- 
kuin edellä mainittu Rumjantsovin museossa säily- 
tetty samantapainen ase, Apx. Poccin, Il, t. 38, n:o 
508), vuorilajilta harmaata, liuskemaista gneissiä, mi- 
toiltaan 200, 175 ja 38 mm. leveän otsan, silmien 
muodon ja ilmeen sekä kuonon puolesta mielestämme 
lampaanpäätä esittävä; suu on erityisesti osotettu, ja 
leukaperät hieman kaavatut; sarventyngät, joilla on 


käytännöllinen tarkoituksensa, nimittäin varren kiin- 
nittäminen erityisillä siteillä, muistuttavat sentapaisista 
varsisakaroista, jommoiset ovat ominaisia eräille Suo- 
men kivikauden reikäasetyypeille 3 (varren siteitä var- 
ten saattaa ajatella myös molempain, kapean harjan- 
teen kummallakin puolen olevain otsajuovain synty- 
neen). Esineen on löytänyt Uudeltamaalta, Espoon 


Kuva 3. 
1 Ks, J. R. Asprun, Atlas, kuv. 73, Suomen asukkaat, kuv. 17. 


— A. Hackman ja H. J. Herken, Valokuva-atlas, t. 20: 12. 

2 Ks. J. R. A8SPELIN, Suomen asukkaat, kuv. 39. — A. HACKMAN 
ja H. J. Herken, Valokuva-atlas, taulu 19: 3. 

3 Vrt. J. R. Aspen, Atlas, kuv. 66—70. 

pitäjästä, Nyfinsin talon pel- 
losta äestäessään lampuoti Karl 
Malmström v. 1880:n vaiheilla, 
ja talteen jättänyt laamanni 
Strömberg v. 1888. — Helsinki 
hist. mus. n:o 2611.1 

Vielä mainittakoon muuta- 
mia epämääräisiä ja sellaisina 
luonnollisesti tieteellistä mer- 
kitystä ansaitsemattomia tie- 
toja eräistä kadonneista veisto- 


er kuvista: 
A Vetelissä, = Pohjanmaalla, 
Kuva 4. Pulkkisen kylällä, on kerto- 


muksen mukaan aikoinaan löydetty kivikirves, jonka pää oli ollut 
kuin lampaanpää. ? 

Karijoella, Pohjanmaalla, Skoglundin talossa on J. R. AspeEuinin 
kuulemain mukaan 1860-luvun lopulta löydetty käärmeen(?) päällä 
koristettu kiviase, joka käytettiin lääkitykseksi. 3 

Evijärvellä, niinikään Pohjanmaalla, on erään tiedon mukaan 
ollut kolmen tuuman mittainen linnunkuva. * 


Mitä tulee lueteltuihin neolitisiin veistotuotteisiin, ei niissä ole 
yhtään neolitisen ajan varhaisimmalle osalle — s. o. peurakauden 
jälkeiselle, sellaisten löytöpaikkain kuin esim. Campignyn, Maglemo- 
sen y. m. edustamalle ajalle — luettavia esineitä, vaan ovat ne 
kaikki sitä myöhäisemmälle neolitisen ajan osalle kuuluvia. Lukumää- 


1 A. Hackman ja H. J. HerxeL, Valokuva-atlas, t. 25: s. — Tämä on 
muuten se „poronpäänmuotoinen reikäkirves“, joka U. Suomettaren uuti- 
sen mukaan 24 p:ltä kesäk. 1888 löydettiin Kirkkonummelta, Nyhomman 
talon maalta — muutaman kilometrin päästä Nyfinsistä (ks. hist. mus. 
top. ark., Kirkkonummen kapseli). Mainittu uutinen on juuri ollut 
aiheena esineen hankintaan hist. museoon. 

2 S. Muinaismuistoyhdistyksen aikak., XVII, ss. 128, 141. 

3 Suomi Il: 9, s. 50. 

4 S. Muinaism. yhd:n pöytäk., 1870—83, s. 747. 

rältään eivät puheenaolevan ajan veistokset myöskään ole runsaita, 
kuten luettelomme, vaikkei se yritäkään olla täydellinen, riittävästi 
osottanee. Eikä näiden veistosten taiteellisuuskaan ole erityisen 
korkeaksi arvosteltava. Olemme huomauttaneet vain eräiden Sipe- 
rian neolitisten veistolöytöjen naturalistisuudessaan muistuttavan pa- 
leolitisen ajan tuotteita, mutta pohjois- ja itä-Europan vastaavain 
löytöjen olemme sen sijaan osottaneet yleensä olevan karkeatekoisia, 
epämääräisiä ja usein aivan kaavamaisia. Poikkeuksina on kuiten- 
kin esiytynyt jotenkin hyvätekoisiakin ja verrattain tarkalla ha- 
vaintokyvyllä esitettyjä tuotteita, kuten esim. Krakovan luolalöydöt, 
jotkut eläimenpäänkuvioilla varustetut reikäaseet y. m. 

Mistä sitte johtuu kuvaamataiteen häviäminen paleolitisen ajan 
lopulla ja uudestasyntyminen pitkän väliajan jälkeen neolitisella ajalla 
sekä mainitun taiteen korkea kukoistus edellisellä ja verrattaen al- 
hainen kehitys jälkimäisellä ajanjaksolla? 

Toiset tutkijat ovat vastanneet tämän olevan seurauksena eri 
ihmisroduista puheenaolevilla aikakausilla, toiset taas erilaisista 
taloudellisista kehitys-asteista.! — Ensinmainittua, antropo- 
logista selityskoetta on pidettävä liian yksipuolisena, kuten vallankin 
useiden, eri heimoihin ja rotuihin kuuluvain nykyisten luonnonkan- 
sain taidetaipumusten samankaltaisuudesta näyttää riittävästi selville 
käyvän. Mitä tulee toiseen, sosiologiseen selityksen, on se sen sijaan 
melkoisessa määrässä asiata valaiseva, viitatessaan siihen jyrkkään 
eroon, joka on paleolitisen ajan metsästäjäheimon ja neolitisen ajan 
maanviljelyskansan elinkeinojen, tapojen, ympäristön, yhteiskunnal- 
listen olojen, toimintakiihotinten y. m. s. seikkain välillä. Paleoliti- 
sen ajan heimoja on siten katsottu jonkillaiseksi anarkistiseksi tai- 
teelliseksi „bohemeksi“, jolla on ollut erityiset edellytykset vapaa- 
seen taidetuotantoon, kun sen sijaan neolitisen ajan eläjät ovat muka 
yksitoikkoisen, tasaisen, aina yhtä ankaran mutta myös yhtä tuotta- 
van elämänsä kautta olleet vähemmän herkkiä samallaiseen taiteelli- 
seen toimintaan. 

Viimemainitulta näkökannalta lähtien on venäläinen muinais- 
tutkija D. Awucin. joka on tutkinut itä-Europan veistotuotteita, 


1 M. Hogrnes, Urgeschichte der Kunst, s. 50 ss. 

luullut näkevänsä näissäkin metsäläistaidetta, toisin sanoen jatkoa 
länsi-Europan paleolitiselle taiteelle. ! Hogrnes yhtyy osittain tähän 
mielipiteeseen, huomauttaen kuitenkin itä-Europan veistoksilta yleensä 
puuttuvasta realistisesta luonteesta. Meistä tuntuu kuitenkin vai- 
kealta kyväksyä tätä mielipidettä, koska esim. edellä luettelemamme, 
Venäjältä ja Suomesta löydetyt, eläimenpäänkuvioilla varustetut reikä- 
aseet kuuluvat neolitisen kivikauden lopulle, ? ja niiden siis jo aina- 
kin pitäisi kuvastaa maanviljelyskannan taidesuuntaa. Emme siltä 
tietysti saa jättää huomaamatta, että maanviljelyksen ohella kivi- 
kauden lopulla ja sen jälkeenkin edelleenkin harjoitettu metsästys 
(karhun-, hirven- y. m. pyynti) on osaltaan myös voinut olla vai- 
kuttimena taidetuotantoon. Mutta sellaista veistotuotetta kuin esim. 
lampaanpään muotoista reikäkiveä ei ainakaan saata mielestämme 
pitää metsäläistaiteen ilmauksena. 

Eivät siis sosiologisetkaan seikat mielestämme anna riittävää 
selvitystä puheena olevan kysymyksen kaikkiin eri kohtiin, vaan on 
meidän vielä haettava muita lisäselvityksiä, ja silloin on huomio etu- 
päässä käännettävä psykologisiin näkökohtiin. Tämän vuoksi olisi 
luonnollisesti tarpeen tutustua perinpohjaisesti paleolitisen ja neoliti- 
sen ajan kaikkiin eri taidemuotoihin, ajatuspiiriin, havaintokykyyn 
tai henkiseen kultuuriin yleensä. Ennen kaikkea olisi kuvaavan ja 
koristelevan taiteen kehityskanta vastaavina aikoina selvitettävä ja 
eri taidemuotojen kronologinen kehityskulku saatava valaistuksi. — 
Siten voisimme entistä täydellisemmin käsittää esihistoriallisia taide- 
ilmiöitä, ja siten avautuisi varmaankin näköaloja, joiden kehyksissä 
myös kysymys taiteen synnystä. ja laeista yleensä saattaisi saada 
jotakin uutta lisävalaistusta. 


Helsingissä, 3/xn 1905. 


1 M. Hoernes, 1. c., s. 257. 

? Varsireiän pitkäkkyys ei osota suurempaa ikää kuin pyöreä- 
muotoisuus; molemmissa tapauksissa on reikä yleensä lopullisen muo- 
tonsa saanut pitkittäisen silityksen, viilaamisen kautta. 


